**EGYÜTTMŰKÖDÉSI MEGÁLLAPODÁS**

szakmai gyakorlati képzési feladatok ellátására

amely létrejött egyrészről az

**Óbudai Egyetem (ÓE)**

Székhely: 1034 Budapest, Bécsi út 96/B.

Elérhetőség: 1/666-5204

Adószám: 19308760-2-41

Bankszámlaszám: MBH Bank NyRt. 10300002-13268139-00014901

Intézményi azonosító: FI 12904

Érintett szervezeti egység neve: Keleti Károly Gazdasági Kar

Szervezeti egység címe: 1084 Budapest, Tavaszmező utca 17.

Képviseletre jogosult: Prof. Dr. Garai-Fodor Mónika, dékán

Továbbiakban **Felsőoktatási intézmény,**

Másrészről a

Szakmai gyakorlóhely megnevezése: **x**

Székhely: x

Adószám: x

Cégjegyzékszám: x

Képviseletre jogosult: X, beosztásának megnevezése

Elérhetőség: X

a továbbiakban: **Szakmai gyakorlóhely** együttesen: a Felek között.

1. **Az együttműködési megállapodás tárgya, tartalma:**

Felek egyetértően nyilatkoznak arról, hogy a Felsőoktatási intézmény és a Szakmai gyakorlóhely a Felsőoktatási intézmény hallgatóinak szakmai gyakorlatának biztosítása céljából egymással együttműködési megállapodást (továbbiakban: szerződés) kívánnak kötni.

A nemzeti felsőoktatásról szóló 2011. évi CCIV. (a továbbiakban: Nftv.), valamint a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28) Korm. rendelete (a továbbiakban: Kormányrendelet) alapján, a Felsőoktatási intézmény hallgatói számára gyakorlati képzést szervez.

A szakmai gyakorlat, a képzésnek azon része, amely a felsőoktatási szakképzés, az alap-, mester és osztatlan képzésben, a szakképzési és kimeneti követelményeiben meghatározott időtartamban a szakképzettségnek megfelelő munkahelyen és munkakörben lehetőséget nyújt a megszerzett tudás és a gyakorlati készségek együttes alkalmazására, az elméleti és gyakorlati ismeretek összekapcsolására, a munkahely és munkafolyamatok megismerésére, a szakmai kompetenciák gyakorlására.

1. **Az együttműködés módja:**

A Szakmai gyakorlóhely a Felsőoktatási intézmény által kínált képzésekben részt vevő hallgatóit, az előzetesen egyeztetett időszakban fogadja az 1. számú melléklet szerint és számukra az egybefüggő szakmai gyakorlatot biztosítja.

A besorolás utáni pontos létszámokat, a hallgatók adatait és a választott témákat tartalmazó listát a Felek képviselői szintén írásban rögzítik.

1. **A szakmai gyakorlat célja**

A szakmai gyakorlat által,a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyageszköz- technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

1. **A szerződés időtartama, módosítása, megszűnése**

Jelen Szerződést a Felek (a megfelelő rész aláhúzandó)

* **határozatlan időre kötik**, vagy
* **legalább egy évi tartó határozott időre kötik, amelynek időtartama: …… év …………. hó ………… .naptól x év ……….. hó …….. napig tart**,

amely a Felek aláírásával lép hatályba.

Jelen Szerződést bármelyik fél jogosult a Szerződés hatályba lépését követő 1 év után – 30 napos felmondási idő betartásával – rendes felmondás útján megszüntetni úgy, hogy az adott félévben szakmai gyakorlatát végző/megkezdő hallgatók gyakorlati idejüket jelen Szerződés keretében és hatálya alatt befejezhessék. A Szerződés a felek egyetértésével módosítható. A Szerződés megszűnik továbbá, amennyiben a Szakmai gyakorló helyet az országos gazdasági kamara törli a nyilvántartásából. Erről a Szakmai gyakorlóhelynek a Felsőoktatási intézményt értesítenie kell.

Felek megállapodnak abban, hogy a jelen Szerződést — a másik Fél súlyos szerződésszegése esetén — írásban, indokolással ellátva azonnali hatállyal felmondhatják. Felsőoktatási intézmény a jelen Szerződést kizárólag abban az esetben mondhatja fel azonnali hatállyal, ha a Szakmai gyakorlóhely a jelen Szerződésben rögzített foglalkoztatási kötelezettségét szándékosan, vagy írásbeli felszólítás ellenére ismételten megszegi. Egyebekben a Felek megállapodnak abban, hogy súlyos szerződésszegésnek tekintik, ha a Felsőoktatási intézmény a jelen Szerződésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.

Felek megállapodnak abban, hogy Szakmai gyakorlóhely haladéktalanul, és írásban értesíti a Felsőoktatási intézményt abban az esetben, ha a nála szakmai gyakorlaton levő valamely hallgatóval a hallgató foglalkoztatásának megszüntetésére kényszerül, azért, mert az adott hallgató a Szakmai gyakorlóhellyel fennálló viszonyból eredő lényeges kötelezettségét szándékosan vagy súlyos gondatlanságból jelentős mértékben megszegi, vagy egyébként olyan magatartást tanúsít, amely a szakmai gyakorlat során az együttműködés fenntartását lehetetlenné teszi. Felek megállapodnak abban, hogy a jelen Szerződés bármely okból történő megszűnése esetén a Felek a jelen Szerződés megszűnésével kapcsolatban is kötelesek együttműködni.

1. **A szakmai gyakorlat helyszíne és időtartama:**

A szakmai gyakorlat a Szakmai gyakorlóhely székhelyén, vagy valamely telephelyén zajlik a Szakmai gyakorlóhely szakembereinek felügyeletével, és irányításával. A szakmai gyakorlat időtartama minden esetben megegyezik a képzési programban szereplő időtartammal. A szakmai gyakorlat időtartamát (kezdő és befejező időpontját), esetleges szakaszait, azok kezdő és befejező időpontját, valamint a szakmai gyakorlóhelyen a szakmai gyakorlaton részt vevő hallgatók szakonként, felsőoktatási szakképzésenként, munkarendenként meghatározott létszámát ezen szerződés melléklete tartalmazza.

1. **A Felsőoktatási intézmény kötelezettségei:**
2. a Szakmai gyakorlóhellyel együttműködve a szakmai gyakorlatban részt vevő hallgatók kiválasztása,
3. a szakmai gyakorlathoz szükséges adatok, információk Szakmai gyakorlóhely számára történő megküldése,
4. a hallgatók tanulmányi-módszertani irányítása,
5. intézkedés a gyakorlat során felmerülő problémák megoldásában,
6. a szakmai készségek, képességek komplex fejlesztési folyamatában a Szakmai gyakorlóhely értékelése alapján a gyakorlati kompetenciák értékelése.
7. **A Szakmai gyakorlóhely kötelezettségei:**
8. a hallgatói munkaszerződés hallgatóval történő megkötése, az Nftv. 44. § (3b) bekezdésének figyelembevételével,
9. a hallgató tanulmányainak megfelelő szakterületen történő foglalkoztatása,
10. a szakmai gyakorlat folytatásához szükséges hely, eszköz, védőfelszerelés biztosítása,
11. a szakmai gyakorlati tevékenység szakmai felügyelete, irányítása,
12. lehetőség szerint, a hallgatót tanulmányainak megfelelő szakterületen foglalkoztatja,
13. a szakmai gyakorlat megkezdése előtt köteles a hallgatók számára munka-, tűz,- és balesetvédelmi oktatást biztosítani,
14. a hallgatók Nftv. 44. § (3) bekezdése szerinti díjazása,
15. a hallgatók elsajátított szakmai tudásának, kompetenciáinak írásban történő értékelése.
16. **A hallgatók szakmai és egyéb kötelezettségei:**

A hallgatók a szakmai gyakorlat ideje alatt, a Szakmai gyakorlóhely munkarendjének betartása mellett teljesítik a szakmai gyakorlati feladatot a részükre kijelölt munkahelyen.

A végzett munkáról napi bontású munkanaplót vezetnek, a szakmai gyakorlat végén beszámolót készítenek. A hallgató köteles a szakmai gyakorlat során tudomására jutott üzleti titkot megőrizni. Ezen túlmenően sem közölhet illetéktelen személlyel olyan adatot, amely szakmai gyakorlatával összefüggésben jutott a tudomására, és amelynek közlése a Szakmai gyakorlóhelyre vagy más személyre hátrányos következménnyel járhat.

1. **A hallgatók díjazása**

A szakmai gyakorlatra kötelezett hallgató, az Nftv. 44. § (1) bekezdés a) pontja szerinti Szakmai gyakorlóhellyel kötött hallgatói munkaszerződés alapján végezhet munkát. A hallgatót a hat hét időtartamot elérő egybefüggő gyakorlat esetén díjazás illeti, melynek mértéke havonta legalább a kötelező legkisebb munkabér (minimálbér) hatvanöt százaléka. A díjat a Szakmai gyakorlóhely teljesíti.

1. **A hallgatói munkavégzés feltételei:**
2. A szakmai gyakorlaton történő munkavégzés során munkavállalón a hallgatót, munkáltatón a Szakmai gyakorlóhelyet, munkaviszonyon a hallgatói szerződés alapján létrejött munkaviszonyt kell érteni.
3. A hallgatói munkaszerződés alapján munkát végző hallgató foglalkoztatása során
4. éjszakai munka, valamint rendkívüli munkaidő nem rendelhető el,
5. a hallgató napi munkaideje nem haladhatja meg a nyolc órát, munkaidőkeret alkalmazása esetén legfeljebb egy heti munkaidőkeretet lehet elrendelni,
6. a hallgató számára legalább tizenkét óra tartalmú napi pihenőidőt kell biztosítani,
7. próbaidő nem köthető ki,
8. a munka törvénykönyvéről szóló 2012. évi I. törvény (a továbbiakban: Mt.) 105. § (2) bekezdésében és 106. § (3) bekezdésében foglaltak nem alkalmazhatók.
9. **Kapcsolattartók, értesítésre vonatkozó rendelkezések**

Felek megállapodnak abban, hogy a jelen Szerződés által megkívánt minden írásbeli értesítést a Felek mindenkori székhelyének címére kötelesek megküldeni. Az erre a címre ajánlott, tértivevényes küldeményként postára adott értesítést, a kézbesítés megkísérlését követő 5. (ötödik) munkanapon kézbesítettnek kell tekinteni akkor is, ha a tértivevény szerint a kézbesítés azért volt eredménytelen, mert a címzett ismeretlen, ismeretlen helyre költözött, az iratot nem vette át, vagy az átvételt megtagadta.

Felek rögzítik, hogy a kölcsönös együttműködésükkel összefüggő bármely lényeges információról haladéktalanul írásban (e-mailben), visszaigazolható módon (postai úton történő kézbesítés esetében feladóvevénnyel és tértivevénnyel; személyes kézbesítés esetén átvételi elismervénnyel, amely az átvevő személy olvasható nevét és aláírását és az átvétel keltét tartalmazza) kötelesek a másik Felet értesíteni.

Felek megállapodnak abban, hogy a jelen Szerződés kapcsolattartóit az alábbiakban rögzítik. Felek megállapodnak abban, hogy a kapcsolattartók változásáról írásban értesítik egymást, az nem minősül a Szerződés módosításának.

A Felsőoktatási Intézmény intézményi felelőse:

név: Daragó Anita

telefon: 1/666-5204

e-mail: szakmaigyakorlat@kgk.uni-obuda.hu

A Szakmai gyakorlóhely szakmai felelőse:

név:

telefon:

e-mail:

**Záró rendelkezések**

Felek megállapodnak, hogy a jelen Szerződés alapján felmerülő vitákat elsődlegesen egyeztetés útján kísérlik meg rendezni. Amennyiben ez nem vezet eredményre, a Felek a polgári perrendtartásról szóló 2016. évi CXXX. törvény általános hatásköri és illetékességi szabályai szerint járnak el.

A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény, továbbá az Mt., a Nftv., és a Kormányrendelet rendelkezései, szakmai és szervezési kérdésekben a Felsőoktatási intézmény honlapján (kgk.uni-obuda.hu) szereplő, a szakmai gyakorlat lebonyolításával foglalkozó szabályzat az irányadó. Felek rögzítik, a melléklet a Szerződés elválaszthatatlan részét képezi.

A jelen Szerződést Felek elolvasás és értelmezés után, mint akaratukkal mindenben megegyezőt, cégszerűen, aláírásra jogosult képviselőik útján jóváhagyólag írják alá 2 darab eredeti példányban, amelyből 1 példány a Felsőoktatási intézményt, 1 példány a Szakmai gyakorlóhelyet illeti.

|  |  |
| --- | --- |
| Budapest, 2025. ……….……………………………………………………….**Óbudai Egyetem**Keleti Károly Gazdasági KarProf. Dr. Garai-Fodor Mónika, dékán**Felsőoktatási intézmény** | Budapest, 2025. ……….……………………………………………………….xképviseletre jogosult neve, beosztásának megnevezése **Szakmai gyakorlóhely** |

**EGYÜTTMŰKÖDÉSI MEGÁLLAPODÁS**

Szakmai gyakorlati képzési feladatok ellátására

1. **számú melléklet**

**Szakmai gyakorlóhely megnevezése:**

Székhely:

Elérhetőség:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Kapcsolattartó neve, elérhetősége:

**Telephely:**

**Szakmai gyakorlaton részt vevő hallgató(k):**

|  |  |  |  |  |
| --- | --- | --- | --- | --- |
|  | Hallgató neveNeptun kódja, szakja, elérhetősége | Gyakorlati időszak kezdete | Gyakorlati időszak vége | Gyakorlat témája, feladatkör/beosztás |
| 1. | névNeptun kódszakelérhetőség |  |  |  |
| 2. |  |  |  |  |
| 3. |  |  |  |  |

 Felsőoktatási intézmény részéről: Szakmai gyakorlóhely részéről:

 Prof. Dr. Garai-Fodor Mónika, dékán név, beosztás, pecsét